OpenLLM-France/wikimedia huggingface dataset:
# Coll Roig (Prada)

El Coll Roig, o de la Terma, és una collada a cavall dels termes comunals de Catllà i de Prada, tots dos a la comarca del Conflent, de la Catalunya del Nord. Està situat al nord-oest del terme de Prada, en el sector de terme que és a l'esquerra de la Tet, i al sud-oest del terme de Catllà.

## Referències

* ↑ El Coll Roig en els ortofotomapes de l'IGN
# Collet de Pujaminyons

El collet de Pujaminyons és una collada del terme municipal de Pinell de Solsonès, a la comarca del Solsonès.
Està situada a 765,6 m. d'altitud, al peu del vessant de ponent del serrat del Casalot. Hi passa el camí que va de Sant Climenç a la masia de Xerpell de la Costa. Pràcticament a dalt la collada en surt un altre camí (cap al sud-oest) que mena cap a la masia de la Rovira.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Collet de Sant Pere

Collet de Sant Pere és el nom dels següents llocs:
* Collet de Sant Pere: coll del terme municipal de Castellar de la Ribera, a la comarca del Solsonès,
* Collet de Sant Pere: coll del terme municipal de l'Estany, a la comarca del Moianès.
# Comissari europeu d'interior

El comissari europeu d'interior és un membre de la Comissió Europea. L'actual comissaria és la sueca Ylva Johansson.

## Competències

Malmström va ser la primera commissaria a ocupar aquest càrrec, separat des del 2010 - any de l'assentament de la Comissió Barroso II -del comissari europeu per la justícia, els drets fonamentals i la ciutadania, en l'àmbit del ex-tercer pilar de la Unió europea, segons el Tractat de Maastricht: Justícia i negocis interiors.
El Comissari d'afers interns és el cap de la Direcció general d'afers interns, actualment dirigida per l'italià Stefano Manservisi.
El Comissari d'Interior és el responsable d'impulsar i dirigir les polítiques comunes relatives a la seguretat ciutadana dels europeus i de proveir les mesures necessàries per consolidar-la. Entre les matèries sotmeses a l'àmbit de la seva competència es troben:
* la cooperació policial, tant entre els Estats de la Unió com la d'aquesta amb tercers països, i el seu impuls i reglamentació;
* la lluita antiterrorista a l'interior del territori europeu;
* la repressió del crim organitzat, especialment el de dimensió transfronterera;
* la protecció de dades de caràcter personal o confidencials;
* la protecció civil davant catàstrofes d'origen natural o humà.

## Llista dels comissaris

| | Nom | Període | Comissió | Càrrec |
| 1 | Cecilia Malmström | 2010-2014 | Comissió Barroso II | Afers interns |
| 2 | Dimitris Avramopoulos | 2014-2019 | Comissió Juncker | Migracions, afers interns i ciutadania |
| 2 | Julian King | 2016-2019 | Comissió Juncker | Unió de la Seguretat |
| 3 | Ylva Johansson | 2019-actualitat | Comissió Von der Leyen | Afers interns |

## Referències

* ↑ «Language selection | Migration and Home Affairs» (en anglès). [Consulta: 21 setembre 2021].
# Comissari del Rei

El Comissari del Rei (en neerlandès, Commissaris van de Koning) és el president de la Diputació Provincial (Gedeputeerde Staten) i dels Estats Provincials (Provinciaale Staten) d'una província dels Països Baixos. També és la representació de l'estat als òrgans provincials.
El Comissari del Rei és elegit pel govern central per un període de sis anys, i només el govern el pot destituir durant aquest període. El comissari només té dret a vot en la Diputació Provincial, i com que la resta de l'executiu és elegit pels Estats Provincials (poder legislatiu), pot ser que la Diputació sorgida no combregui amb les propostes del comissari. El mètode d'elecció i les funcions del comissari són regulades a l'article IV de l'actual llei provincial. Entre d'altres, coordinen la prevenció i l'administració de desastres, visiten els municipis de la seva província, i és l'encarregat de recollir l'opinió de l'executiu municipal en cas que calgui de cercar un nou batlle i de recomanar un candidat al ministeri de l'interior (que és qui elegeix els batlles als Països Baixos).

## Noms

El nom canvia depenent de si el monarca és una dona (Comissari de la Reina, Commissaris van de Konningin, en neerlandès) o un home (Comissari del Rei, o Commissaris van de Koning). No obstant això, el nom utilitzat en la Constitució és el de Commissaris van de Koning. A la província de Limburg, el Comissari del Rei sovint s'anomena Governador (Gouverneur en neerlandès), com a Bèlgica i com s'anomenava el càrrec sota el Ducat de Limburg (1839-1866). De la mateixa manera, la seu de la Diputació (Provinciehuis en neerlandès) s'anomena gouvernement. Durant l'ocupació alemanya, els Comissaris del Rei s'anomenaven Comissaris Provincials (Commissaris der Provincie).

## Els comissaris per província

| Província | Comissari(a) | Partit | Data |
| Brabant del Nord | Wim van de Donk | CDA | 01-10-2009 |
| Drenthe | Jetta Klijnsma | PvdA | 01-12-2017 |
| Flevoland | Leen Verbeek | PvdA | 01-11-2008 |
| Frísia | Arno Brok | VVD | 01-03-2017 |
| Gelderland | John Berends | CDA | 06-02-2019 |
| Groningen | René Paas | CDA | 18-04-2016 |
| Holanda Meridional | Jaap Smit | VVD | 01-01-2014 |
| Holanda Septentrional | Arthur van Dijk | VVD | 01-01-2019 |
| Limburg | Theo Bovens | CDA | 01-10-2011 |
| Overijssel | Andries Heidema | CU | 11-07-2018 |
| Utrecht | Hans Oosters | PvdA | 01-02-2019 |
| Zelanda | Han Polman | D66 | 01-03-2013 |
# Comissaria General de Policia Judicial

La Comissaria General de Policia Judicial d'Espanya investiga els delictes, especialment la delinqüència organitzada, econòmica, financera, tecnològica i monetària. Té també al seu càrrec, la investigació del tràfic de drogues, el control de jocs d'atzar. Alhora, s'encarrega de la col·laboració amb policies estrangeres.

## Unitats

Està formada per les següents unitats:
* Unitat de Droga i Crim Organitzat (UDICO)
* Unitat de Delinqüència Especialitzada i Violenta (UDEV)
* Unitat Central d'Intel·ligència Criminal (UCIC)
* Unitat Central de Delinqüència Econòmica i Fiscal (UDEF)
* Unitat d'Investigació Tecnològica (UIT)
* Unitat de Cooperació Policial Internacional

## Referències

* ↑ «Pàgina web de la Policia». Arxivat de l'original el 2013-04-04. [Consulta: 14 març 2013].

## Enllaços externs

* Cos Nacional de Policia
# Coll de Tumeneia

El Coll de Tumeneia és una collada que es troba en límit dels termes municipals de la Vall de Boí (Alta Ribagorça) i de Naut Aran (Vall d'Aran), situada en el límit del Parc Nacional d'Aigüestortes i Estany de Sant Maurici i la seva zona perifèrica.
El coll està situat a 2.603,8 metres d'altitud, en la cresta de la Serra de Tumeneia, entre el Tumeneia (OSO) i el Tuc de Monges (ENE), comunica la nord-occidental vall de Valarties amb la sud-oriental Capçalera de Caldes.

## Rutes

Dues són les rutes més habituals per arribar al coll:
* des del Refugi de la Restanca.
* des del Refugi Joan Ventosa i Calvell, via la riba meridional de l'Estany de Travessani, els Estanys de Tumeneia i l'Estany Cloto.
L'enllaç d'ambdues rutes coincideix amb la variant de l'etapa, de la travessa Carros de Foc, que uneix els dos refugis.
Des del coll es pot atacar el Tumeneia.

## Referències

* ↑ Institut Cartogràfic i Geològic de Catalunya
* ↑ Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Comtat d'Agosta

El Comtat d'Agosta fou un antic feu existent a Sicília entre el començament del segle XIV i la segona meitat del segle xvi.
El territori del comtat incloïa un vast territori que s'estenia fins al Monts d'Iblei. Comprenia la ciutat siciliana d'Agosta (actual Augusta), i també altres pobles, com els de Ferla, Melilli, Priolo i Sortino.
El comtat fou creat per Frederic II de Sicília l'any 1336, a favor de Guillem Ramon de Montcada i d'Alagó, gonfanoner de Sicília. El 1348, el títol passà al seu fill Mateu de Montcada i Sclafani, governador de Sicília i virrei d'Atenes i Neopàtria, mort el 1378, i d'aquest al net, Guillem Ramon de Montcada i de Peralta-Saluzzo, a qui l'any anterior havia estat confiscat com a rebel. Fou restituït el 1398 al fill d'aquest darrer, Mateu de Montcada i d'Alagó, mort el 1427, però el 1407 fou incorporat a la Corona a canvi del comtat de Caltanissetta.

## Referències

* ↑ «Comtat d'Agosta». Gran Enciclopèdia Catalana. Barcelona: Grup Enciclopèdia Catalana.
* ↑ «Comtat d'Agosta». Gran Enciclopèdia Catalana. Barcelona: Grup Enciclopèdia Catalana.

## Bibliografia

* S. Laudani - Lo stato del principe: i Moncada e i loro territori - Palermo, Sciascia, 2008, ISBN 8882412849.
* E. Mazzarese Fardella - I feudi comitali di Sicilia dai Normanni agli Aragonesi - Catania, Giuffrè editore, 1974.
# Òliba de Seram

L'òliba de Seram (Tyto sororcula almae; syn: Tyto almae) és un tàxon d'ocell rapinyaire nocturn de la família dels titònids (Tytonidae). Habita boscos de l'illa de Seram, a Indonèsia. El seu estat de conservació encara no ha estat avaluat per manca de dades suficients (DD).

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon tindria la categoria d'espècie, la qual fou descrita com una espècie nova el 2013. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 12.2, juliol 2022), la consideren encara una subespècie del l'òliba de les Tanimbar (Tyto sororcula almae).

## Referències

* 1 2 «Owls» (en anglès). IOC World Bird List Version 12.2. International Ornithologists' Union, 01-07-2022. [Consulta: 17 gener 2022].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 246. ISBN 978-84-16728-37-4.
* ↑ The IUCN Red List of Threatened Species. Version 2017-2
* ↑ BirdLife International. «Seram Masked-owl. Tyto almae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
* ↑ Knud Andreas Jønsson, Michael Køie Poulsen, Tri Haryoko, Andrew Hart Reeve et Pierre-Henri Fabre (2013). "A new species of masked-owl (Aves: Strigiformes: Tytonidae) from Seram, Indonesia". Zootaxa. 3635 (1): 51-61
* ↑ Gill, F & D Donsker (Eds). 2017. IOC World Bird List (v 7.3). doi : 10.14344/IOC.ML.7.3.
# Cichlasoma conchitae

Cichlasoma conchitae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 6,4 cm de longitud total.

## Distribució geogràfica

Es troba a Yucatán (Mèxic).

## Referències

* ↑ Swainson, W. 1839. The natural history and classification of fishes, amphibians, & reptiles, or monocardian animals. Spottiswoode & Co., Londres. Nat. Hist. & Class. v. 2: i-vi + 1-448.
* ↑ BioLib
* 1 2 «Cichlasoma conchitae» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Colibrí calçat cuallarg

El colibrí calçat cuallarg (Eriocnemis luciani) és una espècie d'ocell de la família dels troquílids (Trochilidae) que habita des del sud-oest de Colòmbia fins l'oest de l'Equador.

## Taxonomia

Sovint es considera que inclou sapphiropygia.

## Referències

* ↑ «Sapphire-vented Puffleg». Avibase - la base de dades mundial d’ocells. Avibase - la base de dades mundial d’ocells. [Consulta: 22 gener 2022].
* ↑ «Sapphire-vented Puffleg» (en anglès). International Union for Conservation of Nature’s Red List of Threatened Species. [Consulta: 22 gener 2022].
# Colibrí calçat de cames roses

El colibrí calçat de cames roses (Haplophaedia assimilis) és una espècie d'ocell de la família dels troquílids (Trochilidae) que habita el medi forestal dels Andes del Perú i l'oest de Bolívia. Ha estat considerat coespecífic d'Haplophaedia aureliae.
# Columbia (Kentucky)

Columbia és una població dels Estats Units a l'estat de Kentucky. Segons el cens del tenia 4.014 habitants.

## Demografia

Segons el cens del 2000, Columbia tenia 4.014 habitants, 1.554 habitatges, i 893 famílies. La densitat de població era de 450,5 habitants/km².
Dels 1.554 habitatges en un 24,8% hi vivien nens de menys de 18 anys, en un 39,9% hi vivien parelles casades, en un 14,5% dones solteres, i en un 42,5% no eren unitats familiars. En el 40,3% dels habitatges hi vivien persones soles el 22,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,84.
Per edats la població es repartia de la següent manera: un 18% tenia menys de 18 anys, un 19,1% entre 18 i 24, un 23,1% entre 25 i 44, un 19,1% de 45 a 60 i un 20,6% 65 anys o més.
L'edat mediana era de 36 anys. Per cada 100 dones de 18 o més anys hi havia 78,6 homes.
La renda mediana per habitatge era de 22.861$ i la renda mediana per família de 31.344$. Els homes tenien una renda mediana de 23.906$ mentre que les dones 21.000$. La renda per capita de la població era de 17.836$. Entorn del 19,9% de les famílies i el 26,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Columbia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Columbia». American Fact Finder. Oficina del Cens dels Estats Units, 12-01-2010.
# Competència distintiva

Una competència distintiva, també anomenada competència bàsica, competència essencial, o competència clau o també "Gir del negoci" i coneguda en anglès per Core Business o Core Competent, es refereix en gestió empresarial, a aquella activitat capaç de generar valor i que resulta necessària per establir un avantatge competitiu beneficiós per a l'organització.
Les competències distintives es determinen mitjançant anàlisis de la cadena de valor, que permeten conèixer quines activitats són necessàries per satisfer els clients, els seus costos i els seus rendiments corresponents.
L'atribució d'una competència bàsica no es fonamenta solament a disposar d'una tecnologia adequada o unes habilitats de producció, elements que tots dos poden ser adquirits o comprats a un tercer, sinó també i principalment, en el grau de coneixement i aprenentatge de l'organització per conèixer i manejar aquesta tecnologia i coordinar tals habilitats.
La definició de cada core business és una de les fases fonamentals que permeten a una organització decidir-se per la subcontractació, outsourcing o externalització estratègica d'algunes de les seves activitats.

## Bibliografia

* E. Bueno Campos. Organización de empresas. Estructura, procesos y modelos. Madrid. 1996. Ed. Pirámide. ISBN 978-84-368-2094-2
# Competència deslleial

Competència deslleial (títol original: Concorrenza sleale) és una pel·lícula ítalo-francesa dirigida per Ettore Scola, estrenada el 2001. Es va rodar en Cinecittà i alguns dels seus sets van ser utilitzats per Martin Scorsese en Gangs of New York, com Ettore Scola va dir en el llibre de Néstor Birri. Ha estat doblada al català.

## Argument

La pel·lícula està ambientada a Roma el 1938 i explica la història de dos comerciants de roba: Umberto Melchiori (Diego Abatantuono) i Leone DellaRocca (Sergio Castellitto), que tenen botigues al mateix carrer. Umberto és catòlic i ven roba a mesura, Leone és jueu i ven productes manufacturats a premis més baixos. Els dos són rivals des de fa molt temps, fins a principis de l'antisemitisme a Itàlia, quan canvia tot, començant per la seva competència.
La història té lloc durant el règim feixista dels anys 30, abastant el període de privació dels drets que van patir els jueus a Itàlia.

## Repartiment

* Diego Abatantuono: Umberto Melchiori.
* Sergio Castellitto: Leone DellaRocca.
* Gérard Depardieu: Professor Angelo.
* Antonella Attili: Giuditta DellaRocca.
* Claudio Bigagli: Commissario Collegiani.
* Elio Germà: Paolo Melchiori.
* Jean-Claude Brialy: Nonno Mattia DellaRocca.
* Claude Rich: Conte Treuberg.

## Rebuda
### Premis

* Festival Internacional de Cinema de Moscou, Millor Director.
* 6 nominacions Nastro d'Argento.
* Premi David de Donatello al Millor disseny de producció.

### Crítica

* "Un film imprescindible per entendre aquest convulsionat, estrany començament de mil·lenni"
* "Un commovedor exemple de la competència deslleial entre la bondat i la misèria humana"

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Competència deslleial». [Consulta: 23 maig 2018].
* ↑ «Concorrenza sleale (Unfair Competition)» (en anglès). [Consulta: 23 maig 2018].
* ↑ Torreiro, M. «Concorrenza sleale». Fotogramas.
* ↑ Escamilla, Bàrbara «Concorrenza sleale». Cinemanía.
# Plumerieae

Melodineae és una tribu de la subfamília de les Rauvolfioideae que pertany a la família de les Apocynaceae. Comprèn 10 gèneres. El gènere tipus és Plumeria L.

## Gèneres

* Allamanda L.
* Allemanda L., = Allamanda L.
* Anechites Griseb.
* Cameraria L.
* Cascabela Raf. =~ Thevetia L.
* Cerbera L.
* Cerberiopsis Vieill. ex Pancher & Sebert
* Himatanthus Willd.
* Morleya Woodson = Mortoniella Woodson
* Mortoniella Woodson
* Plumeria L.
* Plumeriopsis Rusby & Woodson = Thevetia L.
* Pterochrosia Baill. = Cerberiopsis Vieill. ex Pancher & Sebert
* Skytanthus Meyen
* Tanghinia Thouars = Cerbera L.
* Thevetia L.

## Referències

* ↑ USDA, ARS, National Genetic Resources Program. Germplasm Resources Information Network - (GRIN) [Online Database]. National Germplasm Resources Laboratory, Beltsville, Maryland. URL: http://www.ars-grin.gov/cgi-bin/npgs/html/gnlist.pl?1682 Arxivat 2015-09-24 a Wayback Machine. (25 de novembre de 2013)
# Sensibilitat

«Sensibilitat» té aquests significats:
* Sensibilitat (psicologia), característica personal de persones que donen molta importància als sentiments o es veuen afectats en excés pel que passa.
* Sensibilitat (biologia), facultat d'un ésser viu de percebre estímuls externs i interns a través dels sentits.
* Sensibilitat (electrònica), característica d'alguns sistemes electrònics.
* Sensibilitat (física), per exemple materials sensibles a la llum.
* Sensibilitat (metrologia), relació que existeix entre la variació de l'instrument i la de l'efecte mesurat.
* Sensibilitat (epidemiologia), és la probabilitat de classificar correctament a un individu malalt, és a dir, la probabilitat que per a un subjecte malalt s'obtingui en una prova diagnòstica un resultat positiu. La sensibilitat és, per tant, la capacitat del test per a detectar la malaltia.
* Sensibilitat climàtica, és el canvi de la temperatura superficial mitjana global en equilibri després de doblar la concentració atmosfèrica de diòxid de carboni (equivalent).
* Escala de sensibilitat fotogràfica
* Sensibilitat i especificitat, capacitat d'un estimador estadístic per donar com a casos positius els casos realment positius.
# Eosimias

Eosimias és un gènere extint de primats primitius, que fou descobert i descrit el 1999 a partir de fòssils de les fissures càrstiques de Shanghuang, al sud de la província xinesa de Jiangsu. Forma part de la família dels eosímids i conté tres espècies: Eosimias sinensis, Eosimias centennicus i Eosimias dawsonae. El seu esquelet és similar al de l'avantpassat comú de tots els haplorrins (incloent-hi tots els simis). El nom Eosimias significa 'mico de l'albada' i deriva de l'ètim grec eos ('alba') i l'ètim llatí simus.

## Referències

* 1 2 «Tracking Our Extended Family». Carnegie Mellon's Museum of Natural History. Arxivat de l'original el 2010-07-06. [Consulta: 9 agost 2010].
* ↑ Beard, K.C., Qi, T., Dawson, M.R., Wang, B. i Li, C. «A diverse new primate fauna from middle Eocene fissure-fillings in southeastern China». Nature, 368, 6472, 1994, pàg. 604–609. DOI: 10.1038/368604a0. PMID: 8145845.
# Oecomys mamorae

Oecomys mamorae és una espècie de mamífer rosegador del gènere Oecomys. Viu a Bolívia, el Brasil i el Paraguai. Es tracta d'un animal nocturn, arborícola i solitari que s'alimenta de fruita i llavors verdes. Els seus hàbitats naturals són les selves madures i secundàries, els boscos secs, les sabanes, els matollars, els jardins i les plantacions. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Dunnum, J.; Vargas, J.; Bernal, N.; Pardiñas, U.; Patterson, B.; Teta, P. Oecomys mamorae. UICN 2008. Llista Vermella d'espècies amenaçades de la UICN, edició 2008, consultada el 30 gener 2016.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Fedorenko

Fedorenko - Федоренко (rus) - és un khútor del krai de Krasnodar, a Rússia. Es troba a les planes de Kuban-Priazov, a la vora esquerra del Txelbas, davant del khútor de Txelbas. És a 33 km al sud-est de Tikhoretsk i a 125 km al nord-est de Krasnodar.
Pertany a l'stanitsa de Khopiórskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessibles des d'aquest enllaç.
* El municipi al lloc web del raion Arxivat 2016-03-03 a Wayback Machine. (rus)
# Costanzo II Sforza

Giovanni Maria Sforza (Gradara, 24 de febrer del 1510 - Pesaro, 1512) també conegut com Costanzo II, va ser el senyor de Pesaro i Gradara des de la mort del seu pare el 1510 fins a la seva pròpia mort a primerenca edat en 1512.

## Biografia

Era l'únic fill legítim de Joan Sforza, senyor de Pesaro, i la seva tercera esposa, Ginebra Tiepolo. Giovanni Sforza havia estat el primer marit de Lucrècia Borja, però el seu matrimoni va ser anul·lat el 1497 pel seu pare, el papa Alexandre VI, per suposada no consumació deguda a suposada impotència del marit.
El 1504, Giovanni Sforza es va casar amb Ginebra Tiepolo, un matrimoni que finalment va produir un hereu home el 1510. No obstant això, Giovanni Maria va quedar sense pare uns mesos després del seu naixement, quan el seu progenitor va morir el 27 de juliol del 1510. Després de la mort de Giovanni Sforza, Giovanni María es va convertir en Senyor de Pesaro, sota el nom de Costanzo II. Com era un bebè, el seu oncle patern Galeazzo Sforza va servir com a regent.
Costanzo II va morir el 1512, convertint legalment en hereu del seu patrimoni al seu oncle patern. No obstant això, el papa Juli II va decidir mantenir el control sobre Pesaro, i no va permetre que Galeazzo Sforza fos investit amb el títol. D'aquesta manera, Costanzo II va ser efectivament l'últim Senyor Sforza de Pesaro. El papa Juli II li va donar el títol al seu nebot, Francesco Maria I della Rovere, duc d'Urbino.

## Referències

* 1 2 «La Signoria degli Sforza». Gradara.com. [Consulta: 15 agost 2013].